***Call of Duty: WWII*** er et førstepersonsskytespill utviklet av Slegdehammer Games og publisert av Activision til PlayStation 4, Xbox One og Microsoft Windows.

Det er det fjortende spillet i serien, og det første spillet i serien som er satt til andre verdenskrig siden *Call of Duty: World at War*, gitt ut i 2008. Spillet viser den europeiske siden av krigen. Kampanjen er sentrert rundt en gruppe i 1. infanteriedivisjon, og følger kampene sine på Vestfronten, mens flerspillermodusen utvides på ulike fronter som ikke er sett i kampanjen. Spillet ble lansert 3. november 2017.

I enkelte deler av spillet kan fiendtlige soldater bli tatt til fange, og skadde allierte soldater kan bli dratt i sikkerhet. I andre deler av spillet er det mulig å kontrollere forskjellige kjøretøy. Et spill-modus kalt «Nazi Zombies» er også lagt til spillet, og handler om det tredje riket som gjør et desperat forsøk på å snu krigens tidevann ved å skape en udødelig hær av zombier i de siste stadiene av verdenskrigen.

Handlingsreferat
----------------

Den 6. juni 1944 går en amerikansk soldat, Ronald «Red» Daniels, i land ved Normandie sammen med resten av hans tropp, som blant annet består av Robert Zussman, menig soldat Drew Stiles, Frank Aiello, sersjant William Pierson, og løytnant Joseph Turner. Men kort tid etter å ha gått i land blir Zussman knivstukket av en tysk soldat, noe som resulterer i sykehus-innleggelse i flere uker. Zussman kommer tilbake til militærtjeneste i tide for den amerikanske Operasjon Cobra, hvor amerikanske soldater lykkes med å gjenvinne en fransk by.

De amerikanske soldatene beordres deretter av oberst Davis til å gjennomføre en operasjon sammen med britiske spesialsoldater, major Arthur Crowley og Vivian Harris for å stoppe et tysk pansertog som inneholder raketter av typen V2. En uke senere må de infiltrere en tysk garnison i Paris. Soldatene får også ordre om å ta over kontroll av et tysk-okkupert hotell, hvor de oppdager en gruppe sivile som forsøker å gjemme seg i hotellets kjeller.

Nazi-zombier
------------

En østerriksk ingeniør, Marie Fischer, sendes på oppdrag til hjembyen Mittelberg av sin kommanderende offiser, major Hank Rideau. Hun skal finne igjen en rekke gjenstander stjålet av nazistene for eksperimentering, samt redde broren sin Klaus. Klaus har mot sin vilje måtte arbeide for en vitenskapsmann Peter Straub og våpen-ekspert oberst Heinz Richter angående et prosjekt for å utnytte en ny energi kalt *Geistkraft* for å hjelpe nazistenes krigsinnsats. Marie blir ledsaget av skotsk historie-professor og kunst-tyv Drostan Hynd, en fransk motstandsagent Olivia Durant, og amerikansk US Army-kaptein Jefferson Potts, som alle har betydelig kunnskap om stjålet kunst og andre relikvier.

På tog underveis til Mittelberg blir gruppen imidlertid angrepet av en uidentifisert kolossal skapning. Marie blir snart skilt fra resten av gruppen, og søker midlertidig tilflukt i et lite hus i nærheten. Hun må slåss mot horder av døde tyske soldater gjenopplivet ved hjelp av Geistkraft, til hun er i stand til å ta seg til en landsby i nærheten. Etter å ha gjenforent seg med de andre, fortsetter Marie og mannskapet til en skjult bunker i landsbyen - hvor Straub har satt opp et laboratorium.

Der må de slåss mot Straub's horde av zombier. De møter deretter den uidentifiserte gigantiske skapningen fra tidligere, en humanoid-lignende sammensmelting av mange forskjellige kroppsdeler sydd sammen - kalt Panzermörder. Nazistene planlegger å slippe løs zombier over hele Europa. USAs daværende president Harry S. Truman autoriserer Rideau, nå utnevnt til general, å grunnlegge Bureau of Archaic Technologies, en spesiell arbeidsgruppe for å bekjempe denne nye trusselen fra zombiene.

Referanser
----------

1. ↑   Humble Store[Hentet fra Wikidata]
2. ↑   Steam[Hentet fra Wikidata]
3. ↑  ; *Igromania*; Igromania-ID: 26147; besøksdato: 11. juni 2020.
4. 1 2   *Steam*, 1.0.0.79, 12. september 2003, Wikidata Q337535,
5. ↑  «Call of Duty: WWII for PlayStation 4 (2017) - MobyGames». *MobyGames*. Besøkt 9. februar 2018.
6. ↑  «Call of Duty series». *MobyGames*. Arkivert fra originalen 9. februar 2018. Besøkt 9. februar 2018.
7. ↑  Campbell, Colin (21. april 2017). «Call of Duty: WWII confirmed, full reveal next week». *Polygon*. Besøkt 9. februar 2018.
8. ↑  «Call of Duty: WWII (2017) PlayStation 4 release dates - MobyGames». *MobyGames*. Besøkt 9. februar 2018.

Eksterne lenker
---------------

* (en) *Call of Duty: WWII* på Steam Rediger på Wikidata

* (en) *Call of Duty: WWII* på Steam Rediger på Wikidata

* (en) *Call of Duty: WWII* hos MobyGames Rediger på Wikidata

* (en) *Call of Duty: WWII* hos MobyGames Rediger på Wikidata

* (en) *Call of Duty: WWII* på Metacritic Rediger på Wikidata

* (en) *Call of Duty: WWII* på OpenCritic Rediger på Wikidata

* (en) *Call of Duty: WWII* på Behind The Voice Actors Rediger på Wikidata

* (en) *Call of Duty: WWII* hos Giant Bomb Rediger på Wikidata

* (en) *Call of Duty: WWII* hos Internet Game Database Rediger på Wikidata

* (en) *Call of Duty: WWII* hos GameSpot Rediger på Wikidata

| * v
* d
* r
*Call of Duty* |
| --- |
| **Hovedserien** | *Call of Duty* **·** 2 **·** *3 **·** Modern Warfare*  **·** *World at War* **·** *MW2* **·** *Black Ops* **·** *MW3* **·** *Black Ops 2 **·** Ghosts **·** Advanced Warfare **·** Black Ops 3 **·** Infinite Warfare **·** WWII **·** Black Ops IIII **·** Modern Warfare **·** Warzone **·** Black Ops Cold War **·** Vanguard **·** Modern Warfare II (2022)* |
| **Porteringer** | *Call of Duty 2: Big Red One* **·** *Call of Duty 4: Modern Warfare (Nintendo DS)* **·** *Call of Duty: Modern Warfare Remastered* **·** *Call of Duty: World at War (Nintendo DS)* **·** *Call of Duty: World at War – Final Fronts* **·** *Call of Duty: Zombies* **·** *Call of Duty: Modern Warfare: Mobilized* **·** *Call of Duty: Black Ops – Zombies* **·** *Call of Duty: Modern Warfare 3 – Defiance* |
| Sekundærspill | *United Offensive **·** Finest Hour **·** Roads to Victory **·** Online **·** Declassified **·** Strike Team **·** Heroes **·** Mobile* |
| Annet | «All Ghillied Up» |

Portal: Videospill

|  |  |
| --- | --- |
| Oppslagsverk/autoritetsdata | BNF **·** BNF (data)
 |